armvectores/hy_wikipedia_2023 huggingface dataset:
Մինգեչաուրի ջրամբար

Մինգեչաուրի ջրամբար (ադրբ.՝ Mingəçevir su anbarı), ջրամբար Ադրբեջանի Հանրապետության հյուսիսում՝ Կուր գետի վրա։ Կովկասյան տարածաշրջանի խոշորագույն ջրամբարն է։ Նախագծվել է Մինգեչաուրի հիդրոէլեկտրակայանի պատնեշի կառուցման ժամանակ։ Մակերեսը կազմում է 605 կմ², ծավալը՝ 16,1 կմ³, երկարությունը՝ 70 կմ, առավելագույն լայնությունը՝ 18 կմ, միջին խորությունը՝ 27 մ։ Լցվել է 1953 թվականից 1959 թվականներին։
Ջրամբարի կառուցման նպատակն է էներգետիկայի, գյուղատնտեսության, ջրային տրանսպորտի զարգացումը նաև հոսքի բազմամյա կարգավորումը և ստորին հոսքում գետերի հեղեղումից խուսափելը։ Մինգեչաուրի ջրամբարի մակարդակը տատանվում է 15,2 մ-ի սահմաններում։ Ափերը բարձր են և ուղղաձիգ։
Մինգեչաուրի ջրամբարից սկիզբ են առնում Վերինղարաբաղյան (172 կմ) և Վերինշիրվանյան (123 կմ) ջրանցքները։
Ջրամբարում բնակվում են՝ բրամ, շիղաձկներ և մի քանի այլ ձկնատեսակներ։


== Տես նաև ==
Մինգեչաուրի հիդրոէլեկտրակայան
Մինգեչաուրի ջերմաէլեկտրակայան


== Ծանոթագրություններ ==
Ժակլին Մաքքենզի

Ժակլին Մաքքենզի (անգլ.՝ Jacqueline Susan McKenzie, հոկտեմբերի 24, 1967(1967-10-24), Սիդնեյ, Ավստրալիա), ավստրալիացի դերասան։


== Կենսագրություն ==
Ժակլին Մաքքենզին ծնվել է 1967 թվականի հոկտեմբերի 24-ին Սիդնեյում, Ավստրալիա։ Ավարտել է Սիդնեյի դրամատիկական արվեստի ազգային ինստիտուտը, որտեղ տարբեր ժամանակներում սովորել են այնպիսի աստղեր, ինչպիսիք են Մել Գիբսոնը, Ջուդի Դևիսը, Քեյթ Բլանշետը և Ջեֆրի Ռաշը։ Ժակլինի առաջնելույթը կինոյում և թատրոնում կայացել է գրեթե միաժամանակ՝ 1987 թվականին։ Նրա առաջին ֆիլմն էր «Wordplay» (Բառախաղ), իսկ ներկայացումը՝ Գրիֆինի թատրոնի «Child Dancing» (Մանկական պար) ներկայացումը։
Մեծ արձագանք է գտել նրա դերը «Սափրագլուխներ» (1992) ֆիլմում, որտեղ Ժակլինի գործընկերը դերասան Ռասել Քրոուն էր։ Այդ ֆիլմից հետո Ժակլին Մաքքենզինն սկսեցին անվանել Ավստրալիայի ամենահեռանկարային դերասանուհին։ Հաջորդ երեք տարիների ընթացքում Ժակլինը խաղացել է վեց դեր և արժանացել չորս մրցանակի ավստրալիական կինոքննադատների կողմից։ Նախ «This won't Hurt a Bit» ֆիլմում և «Stark» սերիալում խաղացած դերերի համար նա «Australian Film Institute Award»-ում արժանացել է երկու մրցանակի (1993 թվական)։ Այնուհետև՝ 1994 թվականին, Ժակլինը երկու դեր է խաղացել «The Battlers» հեռուստաֆիլմում և «Traps» կինոֆիլմում։ 1995 թվականին «Halifax f.p: Lies of the Mind» հեռուստաֆիլմում խաղացած դերի համար արժանացել է «Best Actress in a Television Drama» մրցանակի, իսկ «Angel Baby» կինոնկարում խաղացած դերի համար արժանացել է «Best Actress in a Leading Role» մրցանակի։
1999 թվականին Ժակլինը նկարահանվել է ամերիկյան «Խորը կապույտ ծով» ֆիլմում և ստացել գրին քարտ՝ որպես ոչ սովորական ունակություններով հեռանկարային անձ։ Այդ ժամանակից ի վեր Ժակլին Մաքքենզին նկարահանվել է ամերիկյան կինոյում և հեռուստատեսությունում։ Ամենահիշվողը եղել է նրա գլխավոր դերը «4400» հեռուստասերիալում, որտեղ նկարահանվել է 2004-2007 թվականներին։ 2010 թվականին փոքր դեր է խաղացել «Հավայի 5.0» հեռուստասերիալում։
Ժակլինը զբաղվում է ոչ միայն դերասանական գործունեությամբ, այլև երաժշտությամբ։ 2007 թվականին նա ձայնագրել է մոտ վեց երգ, որոնք օգտագործվել են «4400» սերիալի եզրափակիչ եթերաշրջանում՝ որպես սաունդթրեք։


== Անձնական կյանք ==
2009 թվականին Մաքքենզին դուստր է ունեցել։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Բարունակ (անձնանուն)

Բարունակ, հայկական արական անուն։ Առաջացել է հայերեն բարունակ՝ «ճյուղ, ոստ» բառից։ Համապատասխանում են հունարեն Թաղիանոս, Եվթաղ, թուրքերեն Բուդաղ անունները։ Սկսել է գործածվել 15-րդ դարից։


== Գործածություններ ==
Բարունակ, հորեղբայր Խուդադարի, ով 1497 թվականին Որճոկ գյուղում գրել տվեց մի Ավետարան։
Բարունակ անունը հիշատակված է նաև 1521, 1622 և անթվական մի հիշատակարանում։


== Ծանոթագրություններ ==
Մուխրան-Թելեթի

Մուխրան-Թելեթի (վրաց.՝ მუხრან-თელეთი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 720 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 120 մարդ։


== Ծանոթագրություններ ==
(8882) Սակաետամուրա

(8882) Սակաետամուրա (անգլ.՝ Sakaetamura), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 10-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,364616 ա. մ., առավելագույնը մոտենում է 1,8702 ա. մ. հեռավորության վրա և հեռանում 2,859 ա. մ.։ Արեգակի շուրջ մեկ ամբողջական պտույտ է կատարում 1328,13 երկրային օրվա ընթացքում, իր ուղեծրով շարժվելով միջինում 0,271059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8882) Սակաետամուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոսաիտովո

Նովոսաիտովո (ռուս.՝ Новосаитово, բաշկիրերեն՝ Яңы Сәйет), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արաշենդա (այլ կիրառումներ)

Արաշենդա, կարող է վերաբերել՝

Արաշենդա - գյուղ Վրաստանում։ Գտնվում է Կախեթի մարզի Ախմետայի շրջանում
Արաշենդա - գյուղ Վրաստանում։ Գտնվում է Կախեթի մարզի Գուրջաանի շրջանում
Ջորջ Մարշալ

Անվան այլ կիրառումների համար տե՛ս՝ Մարշալ (այլ կիրառումներ)Ջորջ Քեթլետ Մարշալ կրտսեր (անգլ.՝ George Catlett Marshall, Jr., դեկտեմբերի 31, 1880(1880-12-31)[…], Յունիոթաուն, Փենսիլվանիա, ԱՄՆ - հոկտեմբերի 16, 1959(1959-10-16)[…], Վաշինգտոն, Կոլումբիայի շրջան, ԱՄՆ), ամերիկացի պետական և զինվորական գործիչ, բանակի գեներալ (1944)։ Ավարտել է Վիրջինիայի ռազմական ինստիտուտը (1901), ծառայել ԱՄՆ զինված ուժերում (Ֆիլիպիններ, Եվրոպա, Չինաստան, ԱՄՆ)։ 1939-1945 թվականներին՝ ԱՄՆ բանակի շտաբի պետ. մասնակցել է Երկրորդ համաշխարհային պատերազմի ժամանակաշրջանի կարևոր միջազգային կոնֆերանսներին (Թեհրանում, Յալթայում, Պոտսդամում և այլն)։ 1947-1949 թվականներին՝ ԱՄՆ պետ․ քարտուղար, «Սառը պատերազմի» քաղաքականության նախաձեռնողներից։ Ակտիվորեն մասնակցել է «Թրումենի դոկտրինայի» և «Մարշալի պլանի» մշակմանը։ 1950-1951 թվականներին եղել է պաշտպանության նախարար։


== Ծանոթագրություններ ==
Կարլո Ցեկկի

Կարլո Ցեկկի (իտալերեն՝ Carlo Zecchi, հուլիսի 8, 1903(1903-07-08), Հռոմ, Իտալիա - օգոստոսի 31, 1984(1984-08-31), Զալցբուրգ, Ավստրիա), իտալացի դաշնակահար և դիրիժոր։ 
Սովորել է Հռոմի կոնսերվատորիայում Ֆ․ Բայարդիի (դաշնամուր), 1923 թվականից կատարելագործվել Բեռլինում՝ Ֆերուչչո Բուզոնիի և Արթուր Շնաբելի մոտ։ Որպես դաշնակահար հանդես է եկել 1920 թվականից, ճանաչման արժանացել վիրտուոզ, ազատ և նրբագեղ նվագի շնորհիվ։ Հյուրախաղերով եղել է տարբեր երկրներում։ 1941 թվականից հանդես է եկել հիմնականում որպես դիրիժոր։ 
Ցեկկին դաշնամուրային պիեսների, խմբերգային երկերի, ռոմանսների, երգերի հեղինակ է։


== Ծանոթագրություններ ==
Բողազքյոյի արխիվ

Բողազքյոյի արխիվ, Խեթական պետության մայրաքաղաք Հատտուսայի տարածքում (այժմ Բողազքյոյ վայրը Թուրքիայում) գտած տեքստերի հավաքածու։ Պեղումների ժամանակ հնագետները գտել են մ.թ.ա. 2-րդ հազարամյակին վերաբերվող կավե տախտակների վրա կատարած ավելի քան 14 հազար սեպագիր արձանագրություն։ Այս արխիվը հնագույն պետական (թագավորական) արխիվներից է և հնարավորություն է տալիս ամբողջական պատկերացում կազմել Խեթական թագավորության և նրա բնակչության մասին։
Բողազքյոյի արխիվը բացահայտվել է 1906 թվականին, երբ Գերմանական արևելյան հասարակությունը Հուգո Վինկլերի գլխավորությամբ հատուկ հնագիտական գիտարշավ է Բողազքյոյ ուղարկել։ Պեղումների մասին նախնական տվյալները Վինկլերը հրապարակել է 1907 թվականին։ Մինչև այդ խեթագիտության տեսանկյունից ամենանշանակալին էր Ամարնա արխիվը, որի սեպագիր արձանագրությունների մեջ հայտնաբերվել է խաթի թագավորների նամակագրությունը։


== Լեզուներ ==
Հատտուսայի սեպագիր արձանագրությունները կազմված են հետևյալ ութ լեզուներով.

խեթերեն, գրված է արխիվի մեծամասնությունը,
աքքադերեն, Բաբելոնի և Ասորեստանի սեմական լեզուն (խեթերը այն բաբելոներեն էին անվանում),
լուվիերեն, խեթերենի բարեկամն է,
պալայերեն, հնդեվրոպական լեզու է, որի մասին շատ քիչ է հայտնի, քանի որ այն արձանագրված է միայն մեկ աստվածության՝ Ցիպարվայի պաշտամունքի մեջ,
խաթիերեն, այդ լեզվով տեքստերը նախադրվում էին hattili բառով,
խուռիերեն, «Գիլգամեշ» շումերական էպոսի թարգմանության մասերը և այլն,
արիական միտանիերեն, առանձին գլոսսաներ տեքստերում,
լուվիերեն մեհենագրական («մեհենագրական խեթերեն» կամ «թաբալերեն»)։


== Բովանդակություն ==
Բողազքյոյի արխիվը հրապարակվում է սկսած 1965 թվականից Studien zu den Bogazkoy-Texten ակադեմիական նախագծի շրջանակներում։ Այն բովանդակում է թագավորական տարեգրություններ, հրամաններ, պայմանագրեր, թագավորների ցանկեր, դիվանագիտական նամակագրություն, ընծայագրեր, օրենսգրքեր, դատական արձանագրություններ, դիցաբանական և կրոնական տեքստեր, աստղագուշակական նախագուշակումներ, շումերա-աքքադա-խեթերեն բառարաններ, աշխատություններ ձիաբուծության մասին և այլն։
Վերծանված տեքստերը հիմնականում վերաբերվում են նոր խեթական ժամանակաշրջանին (մ.թ.ա. 14-13-րդ դարեր), սակայն երբեմն ավելի հին տարբերակներ են հանդիպվում (մ.թ.ա. 17-16-րդ դարեր)։


== Նշանակություն ==
Բողազքյոյի արխիվի բացահայտումը հայտնաբերված սեպագիր արձանագրությունների այն ժամանակ դեռ անհայտ լեզվի վերծանման համակարգված աշխատանքի սկիզբ է դրել, որը հաջողությամբ ավարտվել է 1915 թվականին Բեդրժիխ Գրոզնիի բացահայտումով, ով ապացուցել է հետագայոսմ խեթերեն կոչված այդ լեզվի հնդեվրոպական բնույթը։
Այս արխիվը լայնածավալ խուռիական գրականության, ինչպես նաև խեթերեի և խուռիների շփման պատմության հետազոտման հիմնական աղբյուրն է հանդիսացել։


== Տես նաև ==
Ամարնայի արխիվ


== Գրականություն ==
Laroche Е., La bibliothèque de Hattuša, «Archiv Orientálni», Prague, 1949, v. 17, № 2, p. 7—23.
Otten Н., Bibliotheken im Alten Orient, «Das Altertum», 1955, Bd 1.


== Ծանոթագրություններ ==
Ռոստով արենա

Ռոստով արենա (ռուս.՝ Ростов Арена), ֆուտբոլային մարզադաշտ Դոնի Ռոստովում։  2010 թվականի դեկտեմբերի 2-ի ՖԻՖԱ-ի որոշմամբ Ռուսաստանի պաշտոնական հայտի հիման վրա մարզադաշտում տեղի կունենա 2018 թվականի աշխարհի առաջնության խաղերը։
Տնային թիմը՝ «Ռոստով»։ Արենայի բացումը տեղի է ունեցել 2018 թվականի ապրիլի 15-ին՝ 2017/2018 ՌԴՊԼ 26-րդ տուրի «Ռոստով»-«ՍԿԱ-Խաբարովսկ» (2:0) հանդիպմամբ։


== Դիրք ==
Ապագա մարզադաշտի համար ընտրվել է Դոն գետի ձախ ափը։ Շինարարության գինը կազմում է 19,8 միլիարդ ռուբլի։


== Ենթադրյալ բնութագրիչներ ==
Կառուցման տարեթիվ՝ 2018
Տարողություն՝ 45 000 (2018 ԱԱ)
37868 (2018 ԱԱ հետո)
VIP՝ 754
Մամուլ՝ 2280
Լուսավորություն՝ 2100 լյուքս


== Պատմություն ==
Մարզադաշտը պետք է հայտնվի Դոն գետի ձախ ափին, Թիավարման ջրանցքի մոտ։ Ռոստովի մարզադաշտը մյուս մարզադաշտերի մեջ առանձնանում է յուրօրինակ ճարտարապետական լուծմամբ։ Հյուսիսային տրիբունան բաց կլինի, այնտեղից կբացվի Դոն գետի գեղեցիկ տեսարան։ Մայիսի 13-ին Մոսկվայում ներկայացված նախագծի համաձայն` Ռոստովի մարզադաշտը կհամապատասխանի ՖԻՖԱ-ի բոլոր հիմնական պահանջներին. կլինեն մանրակրկիտ մտածված անվտանգության համակարգեր, հատուկ կարիքավորների համար տեղեր, VIP-տարածքներ, լրատվամիջոցների համար նախատեսված տեղեր և այլն։
Քաղաքի ամենախոշոր հրապարակում՝ Թատերական հրապարակում, նախատեսվում է հսկայական էկրաններ տեղադրել, որպեսզի մարզադաշտում տեղ չունեցող երկրպագուները կարողանան հետևել աշխարհի առաջնության խաղերին։


== Ֆուտբոլի աշխարհի առաջնություն 2018 ==


== Ծանոթագրություններ ==
Ֆոնդոն

Ֆոնդոն (իսպ.՝ Fondón), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալիպուխառա Ալիմերիենսե շրջանում։ Տարածքը կազմում է 92 կմ2։ Բնակչությունը` 989 մարդ (2010 թվականի տվյալներով)։ Պրովինցիայի վարչական կենտրոնից գտնվում է 63 կմ հեռավորության վրա։


== Ժողովրդագրություն ==


== Արտաքին հղումներ ==
Sistema de Información Multiterritorial de Andalucía Archived 2006-08-19 at the Wayback Machine.
Diputación Provincial de Almería Archived 2006-11-04 at the Wayback Machine.
Revista Digital de Fondón
Կաստել դի Յուդիկա

Կաստել դի Յուդիկա (իտալերեն՝ Castel di Iudica), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 4753 մարդ, 2008 թվականի տվյալներով բնակչության խտությունը կազմում է 46 մարդ/կմ²։ Զբաղեցնում է 102 կմ² մակերես տարածք։ Փոստային ինդեքսն է՝ 95040։ Հեռախոսային կոդը՝ 095։
Բնակավայրի հովանավորն է համարվում սուրբ Մարիա Սանտիսսիմա դելլե Գրազիեն։ Տոնակատարությունը օգոստոսի երկրորդ կիրակի օրն է։


== Ժողովրդագրություն ==
Բնակչության աճը.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մոնաստիրեկ (գյուղ, Ռոմանովսկի շրջան)

Մոնաստիրեկ (ուկրաիներեն՝ Монастирок), գյուղ Ուկրաինայի Ժիտոմիրի մարզի Ռոմանովսկի շրջանում։
2001 թվականի տվյալներով Մոնաստիրեկ գյուղում բնակվում էր 86 մարդ։ Բնակավայրը զբաղեցնում է 44,9 կմ² տարածք։ Բնակչության խտությունը կազմում էր 1,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դունաևցիի շրջան

Դունաևցիի շրջան (ուկրաիներեն՝ Дунаєвецький район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Դունաևցի։


== Աշխարհագրություն ==
Շրջանի տարածքի մակերեսը կազմում է 1180 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 73000 մարդ։ Բնակչության խտությունը կազմում էր 61,86 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Պեչենգա (Սուխոնայի վտակ)

Անվան այլ կիրառումների համար տե՛ս՝ Պեչենգա (այլ կիրառումներ)Պեչենգա (ռուս.՝ Печеньга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 302 կմ հեռավորության վրա։ Գետի երկարությունը 65 կմ է։ Ակունքը գտնվում է Գալիչսկոյի բարձրավանդակում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007919
Հիդրոլոգիական ուսումնասիրությունների կոդը - 103000791
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Որբը (ֆիլմ, 2016)

«Որբը» (ֆր.՝ Orpheline) — ֆրանսիական ֆիլմ-դրամա, արտադրվել է 2016 թվականին  կինոռեժիսոր Արնո դե Պալերի կողմից։ Ֆիլմի պրեմիերան եղել է  2016 թվականի սեպտեմբերի 8-ին Տորոնտոյում։  2017 թվականի հուլիսին ֆիլմը ներկայացվել է    Օդեսայի 8-րդ Միջազգային Կինոփառատոնին՝ արժանանալով Ոսկե Դյուկ  գլխավոր մրցանակի։


== Սյուժե ==
Ֆիլմում ներկայացված են չորս կաանց կյանքի չորս դրվագներ։ Առաջինը գյուղական բնակավայրից եկած աղջիկ է, ով տափկնոցի էր խաղում։ Այդ խաղը նրա համար դառնում է ողբերգության պատճառ։ Երկրորդը անչափահաս աղջիկ է, ով անվերջ վազվզում է տղամարդկանց հետևից. իր կարծիքով դա ավելի լավ է, քան լքված հայրենի տունը։ Երրորդը Երիտասարդ մի կին  է, ով մեկնում է Փարիզ։ Եվ, վերջապես, մեծահասակ փորձառու կին, ով մտածում էր, որ այլևս վտանգ չի սպառնում իր անցյալից։ Աստիճանաբար այդ բոլոր կերպարները միավորվում են և ձևավորում են մեկ հերոսուհի։


== Դերերում ==


== Պատկերասրահ  դերակատարներ ==

		
		
		
		
		
		
		


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Որբը(անգլ.) ֆիլմը Internet Movie Database կայքում (առ 26.06.2017)
Որբը(անգլ.) ֆիլմը Rotten Tomatoes կայքում
Նարինե Խաչատուրյան

Նարինե Լևոնի Խաչատուրյան (հայտնի է նաև որպես Նարինե Թուխիկյան, փետրվարի 16, 1962(1962-02-16), Երևան, Հայկական ԽՍՀ, ԽՍՀՄ), հայ լրագրող, հասարակական, քաղաքական և մշակութային գործիչ, Հովհաննես Թումանյանի թանգարանի նախկին տնօրեն (2007-2019 թթ.), ՀՀ ԱԺ 7-րդ գումարման պատգամավոր «Իմ քայլը» դաշինքից (2018-2019)։ Հայաստանի կրթության, գիտության, մշակույթի և սպորտի նախարարի տեղակալ (2019-)։


== Կենսագրություն ==
Նարինե Թուխիկյանը ծնվել է 1962 թվականի փետրվարի 16-ին, Երևանում, դերասան Լևոն Թուխիկյանի և գրող, բեմադրիչ Աննա Պետրոսյանի ընտանիքում։ 1979 թվականին ավարտել է Երևանի թիվ 78 միջնակարգ դպրոցը, 1985 թվականին՝ Երևանի պետական համալսարանի բանասիրության ֆակուլտետի ժուռնալիստիկայի բաժինը։ 1987 թվականին վերապատրաստվել է ԽՍՀՄ կենտրոնական հեռուստատեսությունում։ Կառավարման դասընթացներ է անցել Հայաստանի ամերիկյան համալսարանում։


=== Աշխատանքային գործունեություն ===
Աշխատել է հեռուստատեսությունում, լրագրողական գործունեության վերջին տարիներին արխիվային ուսումնասիրություններ էր իրականացնում, որից հետո կայացրել է լրագրությունից հեռանալու որոշումը, քանի որ հեռուստատեսությունը իրեն այլևս դուր չէր գալիս. «բարոյական, մշակութային առումով շատ բան խեղաթյուրված էր»։ 1991-1993 թվականներին աշխատել է ՀՀ կառավարությանն առընթեր կրոնի գործերի պետական կոմիտեում։ Դասավանդել է «Գլաձոր» կառավարման համալսարանում (2002-2012) և Երևանի պետական համալսարանում (2009-2011)։ 2007-2019 թվականներին եղել է Հովհաննես Թումանյանի թանգարանի տնօրենը։ 2019 թվականի հունիսի 11-ին նշանակվել է Հայաստանի կրթության, գիտության, մշակույթի և սպորտի նախարարի տեղակալ։


=== Քաղաքական գործունեություն ===
2018 թվականի դեկտեմբերի 9-ին ԱԺ պատգամավոր է ընտրվել «Իմ Քայլը» կուսակցությունների դաշինքի համապետական ընտրական ցուցակով։ 2019 թվականի մայիսի 31-ին Նարինե Թուխիկյանը հայտարարել է ԱԺ մանդատից հրաժավելու մասին։
Անկուսակցական։


=== Հովհաննես Թումանյանի թանգարանում «Խավարում» ցուցահանդեսի փակում ===

Առավել հայտնի է դարձել 2017 թվականի կեսերին, երբ իր ղեկավարած Հովհաննես Թումանյանի թանգարանում Հայաստանի Մշակույթի նախարարության հրահանգով փակվել է «Խավարում» ցուցահանդեսը, որը նվիրված էր Խորհրդային Հայաստանում Բոլշևիկյան բռնաճնշումների զոհ դարձած հայաստանցիներին։


== Անդամակցություն ==
Թանգարանների միջազգային խորհրդի անդամ, 2013
Հայաստանի հանրային խորհրդի անդամ, 2018
Ալեքսանդր Սպենդիրայանի անվան օպերայի և բալետի ազգային ակադեմիական թատրոնի հոգաբարձու, 2018
Երևանի թատրոնի և կինոյի պետական ինստիտուտի կառավարման խորհրդի անդամ, 2019


== Հետաքրքիր փաստեր ==
Ստորագրել է Հայաստանի մշակույթի և արվեստի անվանի գործիչների կողմից «Արդարությունը Հայաստանում» վերնագրված հայտարարությունը։
Հայաստանի մշակույթի նախարար Արմեն Ամիրյանի կարծիքով, Նարինե Թուխիկյանը Հայաստանի «լավագույն և երկարամյա տնօրեններից մեկն է»։
Նարինե Թուխիկյանի կարծիքով, Հայաստանի պատմության մեջ ամենալուսավոր կերպարները շատ են, որոնց թվում են. «Նեմեսիս» գործողության հերոսները՝ Հակոբ Տեր-Հակոբյան (Շահան Նաթալի), Սողոմոն Թեհլիրյան, Արամ Երկանյան և մյուս բոլոր նեմեսիսականները՝ գումարած ԱՍԱԼԱ-ի տղաները և Հաց բերողը»։


== Ծանոթագրություններ ==
Աստերոիդների ցանկ (249101-249200)

Աստերոիդների ցանկ (249001-249100)  • Աստերոիդների ցանկ  • Աստերոիդների ցանկ (249201-249300)
 Աստերոիդների ցանկ (249001-249100)  • Աստերոիդների ցանկ  • Աստերոիդների ցանկ (249201-249300)
Ժարիկի

Ժարիկի (ռուս.՝ Жарики), գյուղ Ռուսաստանի, Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիրենեոս Լիոնացի

Հիրենեոս Լիոնացի կամ Իրենեոս Լուգդոնացի (լատ.՝ Irenaeus, հունարեն՝ Εἰρηναῖος, մոտ 130[…], Իզմիր - մոտ 202[…], Լիոն, Հռոմեական կայսրություն), հույն քրիստոնյա գրող, եպիսկոպոս, աստվածաբան։ Համարվում է 2-րդ դարի մեծագույն աստվածաբանը։ Նրա աստվածաբանությունը ներկայացնում է արևմուտքի խնդիրների լուծումը արևելքի ավանդությամբ։ Ծագումով Զմյուռնիայից է, Պողիկարպոսի աշակերտն է։ Մարկոս Ավրելիոս կայսեր օրոք եղել է Լիոն (ըստ լատիներեն հին անվանման՝ Լուգուդուն) քաղաքի հոգևորականներից մեկը, Լիոնի եպիսկոպոսի նահատակվելուց հետո ընտրվում է նոր եպիսկոպոս։ Համաձայն եկեղեցական ավանդության նահատակվել է Սեպտիմիոս Սևերոսի օրոք քրիստոնյաների դեմ հալածանքներից մեկի ժամանակ։ Իր գրվածքների բնագիր լեզուն հունարենն է, սակայն մեզ են հասել միայն դրանց լատինական և այլ լեզուներով թարգմանությունները։ Նրա առավել նշանակալից երկը «Վասն կեղծ գիտության մերկացման և մերժման» աշխատությունն է (հուն․՝ ἔλεγχος και άνατροπή της ψευδωνύμου γνώσεως, հաճախ կրճատ անվանվում է «Ընդդեմ հերձվածոց» լատ.՝ Adversus haereses, հուն․՝ κατὰ αἱρέσεων)։ 5 գրքից բաղկացած այդ երկը պահպանվել է լատիներեն թարգմանությամբ, իսկ IV ու V գրքերը նաև հայերեն (գրաբար) թարգմանությամբ։ Հիրենեոսն այն գրել է 180-185 թթ. միջև ընկած ժամանակում։ Առաջին գրքում ներկայացվում է գնոստիկական ուսմունքը, երկրորդ գրքում փորձ է արվում հերքել այն ռացիոնալիստական փաստարկների միջոցով, երրորդ գիրքը ներկայացնում է առաքելական ավանդույթը, չորրորդում կարելի է գտնել քրիստոնեական դավանանքի հիմնական դրույթները։
Հայերեն թարգմանությամբ մեզ է հասել Հիրենեոսի «Ցոյցք առաքելական քարոզության» երկը (Epideiksis tu apostoliku kerygmatos), որը հայտնաբերվել է 20-րդ սկզբին և լուսյ տեսել 1907 թ. գիտական աշխարհի կողմից գնահատվելով որպես կարևոր գյուտ հայրաբանական գրականության բնագավառում։ Հիրենեոսի այլ աշխատությունները, որոնք վկայված են վաղ միջնադարյան քրիստոնյա հեղինակների կողմից, մեզ չեն հասել։
Հիրենեոսը չուներ գրական որևէ հավակնություն, գրում էր միայն այն մասին, ինչ գիտեր սակայն չնայած դրան նշանակալից ազդեցություն է տողել քրիստոնյա գրողների հաջորդ սերունդների վրա։ Նրա երկը որպես աղբյուր է օգտագործվել Տեղտուլիանոսի, Հիպոլիտոսի, Եվսեբիոս Կեսարացու և այլ հեղինակների կողմից։ Իրենեոսի երկերը նաև լայնորեն օգտագործվել են միջնադարյան հայ հեղինակների կողմից։
Նա եղել է առաջին մեծ քրիստոնյա գրողը, որ հասկացել է, թե քննելով և լուծելով ոչ ճշմարտությունը (գնոստիցիզմ), մոտենում ենք և հպվում ճշմարտությանը (քրիստոնեություն)։ Փոխադարձաբար փնտրելով և ճանաչելով ճշմարտությունը, կարող ենք դյուրությամբ զանազանել ճշմարիտը կեղծիքից։


== Ծանոթագրություններ ==


== Աղբյուրներ ==
Античные писатели. Словарь, СПб, 1999.
Գորիից եկած աղջիկը

«Գորիից եկած աղջիկը» (վրաց.՝ გოგონა გორიდან), 2012 թվականին ռեժիսոր Էկա Պապիաշվիլիի նկարահանած վրացական ֆիլմ։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։


== Սյուժե ==
Ֆիլմը պատմում է Հարավային Օսիայից փախած դեռատի աղջիկա՝ Թամարիի և ռուսական ծագմամբ տղայի՝ Դաթոյի հարաբերությունների մասին։ Դպրոցի առաջին իսկ օրը Թամարիին նստեցնում են Դաթոյի կողքին, ով առիթը բաց չի թողնում նեղացնելու աղջկան և փչացնելու այն ամենը, ինչը թանկ է նրա համար։ Ապաստանելով վրացական փոքրիկ գյուղում, պատրաստվում է իր առաջին օրվան նոր դպրոցում։ Բայց երբ աղջիկը մերժում է Դաթոյի ներողության սկզբնական փորձերը, Դաթոն ստիպված է նոր ձև գտնել Թամարիի սիրտը շահելու համար։


== Դերեր ==
Նուցի Խափթանի
Կատի Լորթքիփանիձե
Վախթանգ Չաչանիձե
Դաթունա Գուլեդանի


== Մրցանակներ ==
Պատվավոր հիշատակում, Օբերհաուզենի միջազգային կինոփառատոն, Գերմանիա, 2012
Լավագույն երիտասարդական ֆիլմ, «Նորմանդիան և աշխարհը» կինոփառատոն, Ֆրանսիա, 2012
Հանդիսատեսի մրցանակ, «Կարճ ֆիլմեր լուսնի լույսի տակ» (Shorts at Moonlight) կինոփառատոն, Գերմանիա, 2012
Ֆրիդրիխ Վիլհելմ Մուռնաուի անվան մրցանակ, Գերմանիա, 2013
Պատվավոր հիշատակում, Mamers en Mars կինոփառատոն, Ֆրանսիա, 2013


== Ծանոթագրություններ ==


== Արտաքին հղումներ ==
Ֆիլմը imdb.com կայքում
გოგონა გორიდან Archived 2016-03-10 at the Wayback Machine.
Վիլյամ Չեյզ

Վիլյամ Չեյզ Մերիտ (անգլ.՝ William Merritt Chase, նոյեմբերի 1, 1849(1849-11-01)[…], Nineveh, Ջոնսոն շրջան, Ինդիանա, ԱՄՆ - հոկտեմբերի 25, 1916(1916-10-25)[…], Նյու Յորք, Նյու Յորք, ԱՄՆ), ամերիկացի նկարիչ և ուսուցիչ, ով հիմնականում նկարել է ռեալիզմի և իմպրեսիոնիզմի ոճերի մեջ։


== Կենսագրություն ==
1872-1878 թվականներին Չեյզը նկարչություն է սովորել Մյունխենում` տեղի նկարչական ակադեմիայում, այնուհետև ապրել է Նյու Յորքում, որտեղ նա ունեցել է իր սեփական արվեստանոցը։ Դասավանդել է նկարչություն իր սեփական Շինեկոկ Հիլս Ամառային դպրոցում որը գտնվում է Լոնգ Այլենդում։ 1896 թվականից 1909 թվականներն ընկած ժամանակաշրջանում ուսուցիչ է աշխատել նաև Փենսիլյան կերպարվեստի ակադեմիայում և Նյու Յորքում գտնվող նկարիչ-ուսանողների լիգայում (1878-1896, 1907-1911): XIX-XX դարերում Չեյզը նկարիչ Ռոբերտ Հենրիի հետ միասին երկար ժամանակ համարվել է ԱՄՆ-ի ամենահայտնի նկարչության ուսուցիչը։ Նրա աշակերտների թվում եղել են նաև վարպետներ, ինչպիսիք են Ֆրենք Դյուվենեկը, Էդվարդ Հոփերը, Քենթ Ռոքվելը, Լոութոն Փարքերը, Ջոն Հենրի Թվոքթմանը, Էլիս Քենթ Ստոդդարդը և այլք։
Համարվում է ամերիկյան իմպրեսիոնիզմի հիմնադիրներից մեկը։ Չեյզը իր նկարներում օգտագործել է սեփական իմպրեսիոնիստական մեթոդը։ Իր աշխատանքներով վարպետը ձգտել է հասնել շոշափելի արդյունքի և արվեստի քննադատության ճանաչման։ Հիմնականում նկարել է նկարներ, կտավներ և նատյուրմորտներ։ Աշխատել է յուղաներկով, ջրաներկով և օֆորտով։ Եղել է Արվեստի ազգային ակադեմիայի անդամ և 1885-1895 թվականներին Ամերիկյան նկարիչների համայնքի նախագահ։ Եղել է նաև Տասը ամերիկացի նկարիչներ իմպրեսիոնիստական խմբի անդամ։


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Художник William Merritt Chase (ռուս.)
Painting the Hamptons: Chasing Chase (անգլ.)
Սրեդնեխոզյատովո

Սրեդնեխոզյատովո (ռուս.՝ Среднехозятово, բաշկիրերեն՝ Урта Хәжәт), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ենովք Բագրատունի

Ենովք Գերասիմի Բագրատունի (հոկտեմբերի 21, 1883(1883-10-21), Ախալցխա - հուլիսի 25, 1953(1953-07-25), Մոսկվա, ԽՍՀՄ), հայ խորհրդային երկրաբան։ Երկրաբանա-հանքաբանական գիտությունների դոկտոր (1944)։ ՌՍՖՍՀ գիտության և տեխնիկայի վաստակավոր գործիչ (1946)։


== Կենսագրություն ==
1916 թվականին ավարտել է Պետրոգրադի լեռնային ինստիտուտը։ Աշխատել է Երկրաբանական կոմիտեում (1920-1931), լեռնահանքային արդյունաբերության ձեռնարկություններում (1932-1937)։ Եղել է Լենինգրադի լեռնային ինստիտուտի սև և գունավոր մետաղների ամբիոնի պրոֆեսոր։ Ակտիվ մասնակցություն է ունեցել Նիժնի Անգարսկի և Դաշքեսանի երկաթի, Նորիլսկի պղնձանիկելային և Ագարակի պղնձամոլիբդենային հանքավայրերի հայտնաբերման, հետախուզման ու շահագործման աշխատանքներին։


== Երկեր ==
Центральный научно-исследовательский геолого-разведочный ин-т: ГГУм НКТП СССР 1917-1937 / Сост.: Е. Г. Багратуни и др., Под ред. П. М. Никитина., Международный геологический конгресс (17 сессия), Л., Москва, ОНТИ НКТП , 1937.
Главнейшие железорудные месторождения СССР, т. 1-2, Л.-М., Новосибирск, 1934 (համահեղինակ)։


== Ծանոթագրություններ ==
Վալլաբհբհայ Պատել

Վալլաբհբհայ Պատել (հայտնի է նաև Սարդար Պատել անունով), (անգլ.՝ Vallabhbhai Patel, հոկտեմբերի 31, 1875(1875-10-31), Nadiad, Բոմբեյի նախագահություն, Բրիտանական Հնդկաստան - դեկտեմբերի 15, 1950(1950-12-15), Մումբայ, Բոմբեյ), հնդիկ պետական գործիչ, եղել է Հնդկական ազգային կոնգրեսի (ՀԱԿ) առաջնորդներից մեկը։ Վալլաբհբհայ Պատելը համարվում է Հնդկաստանի Սահմանադրության հեղինակներից և երկրի քաղաքական կառուցվածքի ստեղծողներից մեկը։ 


== Կենսագրություն ==
Վալլաբհբհայ Պատելը եղել է վեց երեխաներից մեկը։ ծնվել է 1875 թվականին, Բրիտանական Հնդկաստանի Նադիադ փոքրիկ քաղաքում։  Միջնակարգ կրթություն ստանալուց հետո Պատելը ավարտել է իրավաբանական ֆակուլտետը և դարձել իրավաբան։ Գոդրա և Բալսադ քաղաքներում 1900-1910 թվականներին նա աշխատել է որպես քրեական իրավաբան։ Այդ գործունեության ընթացքում Պատելը դարձել է Բրիտանական Հնդկաստանի ամենահայտնի և հաջողակ իրավաբաններից մեկը։  1910 թվականին նա մեկնել է Լոնդոն և ընդգրկվել Միդլ-Թեմփլ իրավաբանական կազմակերպությունում։ 1913 թվականին Վալլաբայը վերադարձել է Հնդկաստան և Ահմադաբադ քաղաքում աշխատել որպես փաստաբան։ 
Նրա հայացքների վրա մեծ ազդեցություն է ունեցել Մահաթմա Գանդին։ Հնդկաստանի անկախության պայքարի ընթացքում Վալլաբհբհայ Պատելը աջակցել է Մահաթմա Գանդիին և դարձել նրա հավատարիմ հետևորդը։
1947 թվականին՝ Բրիտանական Հնդկաստանի անկախությունից հետո Վալլաբայը ստանձնել է ներքին գործերի փոխնախարարի պաշտոնը։ Պատելը հսկայական ջանքեր է ներդրել Հնդկաստանի սահմանների պաշտպանության գործում։
Ազգին մատուցած ծառայությունների համար նրան տրվել է Սարդար (առաջնորդ, առաջնորդ) պատվավոր մականունը։
Վալլաբհբհայ Պատելը մահացել է 1950 թվականի դեկտեմբերի 15-ին Բոմբեյում, նրա մարմինը դիակիզվել է։


== Հիշատակում ==

Վալլաբհբհայ Պատելի անունն է Ահմադաբադի Սարդար Վալլաբհայ Փաթելի անվան միջազգային օդանավակայանը, Սարդար Սարովար ամբարտակը, ուսումնական հաստատություններ, տաճարներ, մարզադաշտ և թանգարան։
2018 թվականի հոկտեմբերի 31-ին բացվել է աշխարհի ամենաբարձր արձանը` Վալլաբհբհայ Պատելի հուշարձանը։ Այն պաշտոնապես ստացել է Միասնության արձան անվանումը, նրա բարձրությունը կազմում է 182 մետր, իսկ պատվանդանով կառույցի ընդհանուր բարձրությունը՝ 240 մետր։ Այդ արձանը մոտ չորս անգամ ավելի բարձր է, քան Նյու Յորքի Ազատության արձանը։


== Ծանոթագրություններ ==


== Արտաքին հղումներ ==
SARDAR PATEL — BUILDER OF A STEEL STRONG INDIA(անգլ.)
Sardar Patel at the National Informatics Centre
Operation Polo at Bharat Rakshak.com
Sardar Patel at the Wayback Machine (archived 7 May 2006) from Sarvadharma.org
Sardar Patel – Builder of a steel strong India at Press Information Bureau, Government of India
Բաուերի ընտանիք

Բաուերի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքը անվանվել է այս ընտանիքի առաջին աստերոիդի պատվին՝ (1639) Բաուեր։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Ժեռնի

Ժեռնի  (ֆր.՝ Gergny), համայնք Ֆրանսիայի Պիկարդիա մարզում՝ Էնա գավառի Վերվեն կանտոնի Վերվենի շրջանում։
Համայնքի INSEE կոդ՝ 02342։


== Բնակչություն ==
Համայնքի բնակչությունը 2010 թվականին կազմում էր 152 մարդ։


== Տնտեսություն ==
2010 թվականի տվյալներով 107 աշխատունակ տարիքի մարդկանցից (15-64 տարեկան) 68 -ը տնտեսապես ակտիվ էին, 39 -ը անգործունակ (ակտիվության ցուցանիշը - 63,6 %, 1999 թվականին եղել է՝ 61,2 %)։ 68 աշխատունակ բնակիչներից 60 -ը աշխատում էին (37 տղամարդ և 23 կին), անաշխատանք էին 8 -ը (4 տղամարդ և 4 կին)։ 39 անգործունակ մարդկանցից 13 -ը աշակերտներ կամ ուսանողներ են, 12 -ը թոշակառու, 14 -ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Ժեռնիի ազգային համալսարանի վիճակագրությունը (ֆր.)
Սիգիրիա

Սիգիրիա (սինգ․՝ සීගිරිය, թամիլերեն՝ சிகிரியா՝ «առյուծի ժայռ»), Շրի Լանկա կղզու կենտրոնում ծովի մակարդակից 370, և շրջապատող հարթավայրից 170 մետր վեր խոյացող ժայռ։ 1982 թվականից գտնվում է ՅՈՒՆԵՍԿՕ-ի պաշտպանության ներքո, որպես Համաշխարհային ժառանգության օբյեկտ։
5-րդ դարի վերջին՝ (477-495) քառորդին Կասապա թագավորը ժայռի վրա անմատչելի ամրոց և իր ապարանքն է կառուցել, որոնց շրչափակում էր ջրով լի խրամը։ Ժայռի շուրջը տնկվել են այգիներ, որոնցում շատրվաններ կային։ Ժայռ բարձրանալու համար պետք էր անցնել վիթխարակերտ Առյուծի դարպասներով։ Կասապայի տիրապետությունից հետո ամրոցն ու ապարանքը լքվել են։ Մինչև 14-րդ դար, ժայռի վրա գործել է բուդդայական մենաստան։
Ամրոցի գոյության մասի եվրոպացիները իմացել են միայն 1907 թվականին, երբ բրիտանացի հետախույզ Ջոն Սթիլը նկարագրել է Սիգիրիայի «հսկայական պատկերասրահը»՝ «հավանաբար ամենամեծը աշխարհում»։ Խոսքը հայելային դահլիճի մասին էր, որի 140 մ երկարությամբ և 40 մ բարձրությամբ պատերը նախկինում պատված են եղել ճենապակիով։ Սիգիրիական որմնանկարի տարածված թեմաներից է եղել հարճերի թեման։ 2014 թվականին հարճերի պատկերներից մնացել էին ընդամենը 18-ը։
Ժայռին փորագրված առյուծից, որի երախը ծառայում էր ամրոցի մուտք, այժմ մնացել են միայն թաթերը։ Ժայռին կան 8-րդ դարի բազմաթիվ քնարական տողեր, որ թողել են այցելուները։
Ժայռը, որպես հին շրջանի քաղաքաշինության լավագույն պահպանված օրինակներից մեկը, մտել է ՅՈՒՆԵՍԿՕ-ի Համաշխարհային ժառանգության ցանկ։ Սա Շրի Լանկայի ամենաշատը հաճախվող պատմական վայրն է։


== Ծանոթագրություններ ==


== Արտաքին հղումներ ==
Սիգիրիայի մասին artclassic.edu.ru կայքում Archived 2016-03-04 at the Wayback Machine.
Դերվիշ-Հասան

Դերվիշ-Հասան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիսի ձախ վտակներից մեկի ափից 4 կմ արևելք, Դիարբեքիր քաղաքից 21 կմ հյուսիս-արևելք, սարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լուիզ ՄաքՔինի

Լուիզ ՄաքՔինի (անգլ.՝ Louise McKinney, սեպտեմբերի 22, 1868(1868-09-22), Elizabethtown-Kitley, United Counties of Leeds and Grenville, Օնտարիո, Կանադա - հուլիսի 10, 1931(1931-07-10), Claresholm, Ալբերտա, Կանադա), քաղաքական գործիչ և մարդու իրավունքների պաշտպան Կանադայի Ալբերտա նահանգից։ Նա եղել է առաջին կինը, որ երդվել է Ալբերտայի օրենսդիր ասամբլեայում և առաջին կինը, որն ընտրվել է որպես Բրիտանական կայսրության օրենսդիր մարմնի անդամ։ Նա Ալբերտայի օրենսդիր մարմնում որպես Ալբերտայի ոչ պարտիզանական լիգա կուսակցության անդամ ծառայել է 1917-1921 թվականներին։ Ավելի ուշ եղել է Հայտնի հնգյակ անդամներից մեկը, որը հաջողությամբ պայքարել է Կանադայի կանանց` Սենատում նշանակվելու իրավունքի համար։ Լինելով դպրոցի նախկին ուսուցիչ` նա որպես նորաբնակ Ալբերտա է տեղափոխվել 1903 թվականին։


== Քաղաքական կարիերա ==

ՄաքՔինին 1917 թվականի Ալբերտայի ընդհանուր ընտրություններին ընտրվել է Ալբերտայի Օրենսդիր մարմնում։ Որպես Ալբերտայի ոչ պարտիզանական լիգա կուսակցության անդամ նա Կլարեշոլմ ընտրատեղամասում հաղթել է Ալբերտայի ազատական կուսակցության թեկնածու Վիլիամ Մոֆատին։ Նա այդ տարի Օրենսդիր մարմնում տեղ զբաղեցրած երկու կանանցից մեկն էր. մյուսը Ռոբերտա ՄաքԱդամսն էր։
ՄաքՔինին կողմ է արտահայտվել կրթության, ոգելից խմիչքների հանդեպ ավելի խիստ վերահսկողության, կանանց` սեփականություն ունենալու իրավունքի և այլ բարեփոխումների վերաբերյալ։
Նա առաջադրվել է 1921 թվականին կայացած ընտություններին և պարտվել է անկախ թեկնածու Թոմաս Միլնեսին։
ՄաքՔինին Հայտնի հնգյակ անդամներից մեկն էր` Այրին Փարլբիի, Հենրիետա Մուիրի, Էմիլի Մերֆիի և Նելլի ՄաքՔլանգի հետ։


== Ուշ կյանք և պարգևներ ==
ՄաքՔինին մահացել է Կլարեշոլմում, Ալբերտայում, 1931 թվականին, Անձանց գործը հայտնի սահմանադրական գործի հաղթանակից երկու տարի անց։ 1939 թվականին նա Կանադայի կառավարության կողմից ճանաչվել է որպես ազգային պատմական կարևորության անձ։ Սա հավերժացնող հուշատախտակը 1997 թվականին տեղադրվել է Կլարեշոլմի գրասենյակի մոտ։ Անձանց գործը 1997 թվականին ճանաչվել է որպես պատմական իրադարձություն։ 2009 թվականի հոկտեմբերին Սենատը քվեարկել է ՄաքՔինիին և Հայտնի հնգյակի մյուս անդամներին Կանադայի առաջին «պատվավոր սենատորներ» ճանաչելու համար


== Ծանոթագրություններ ==


== Արտաքին հղումներ ==
Legislative Assembly of Alberta Members Listing
profile, Alberta Heritage
profile, Library and Archives Canada
profile, Elections Canada
Կեստենգա

Կեստենգա (ռուս.՝ Кестеньга), գյուղ Ռուսաստանի Կարելիայի հանրապետության Լոուհիի շրջանի կազմում։
Բնակչությունը 2007 թվականին գրանցված տվյալներով կազմում էր 1764 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 162


== Դեպքեր ==


== Ծնունդներ ==


== Մահեր ==
Կնյաժևա Սլոբոդա (գյուղ, Զենկովի շրջան)

Կնյաժևա Սլոբոդա (ուկրաիներեն՝ Княжева Слобода), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Կնյաժևա Սլոբոդա գյուղում բնակվում էր 88 մարդ։ Բնակավայրը զբաղեցնում է 0,755 կմ² տարածք։ Բնակչության խտությունը կազմում էր 116,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորգան շրջան (Կոլորադո)

Անվան այլ կիրառումների համար տե՛ս՝ Մորգան շրջան (այլ կիրառումներ)Մորգան շրջան (անգլ.՝ Morgan County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3351 կմ² է, բնակչությունը՝ 28159 մարդ (2010 թ. տվյալներով)։ Շրջկենտրոնն է Ֆորտ Մորգան բնակավայրը։ Կազմավորվել է 1889 թ.։
Սեդա (Լատվիա)

Սեդա (լատիշ․՝ Seda), քաղաք Լատվիայում՝ Վիդզեմե պատմական մարզի Ստրեչսկիի վարչատնտեսական շրջանում։


== Պատմություն ==
Հիմնադրվել է 1952 թվականին որպես տորֆի մշակման և արդյունահանման ավան։ Գտնվում է Ստրենչի երթուղային կայարանից 3 կմ հեռավորության վրա։ 2000 թվականի տվյալներով ունի 1.828 բնակչություն։ Մակերեսը կազմում է 2.5 կմ²։ ԽՍՀ-ում Լատվիական բնակավայրերը արագ վերաճելու պատճառով, Սեդան 1991 թվականից ստացել է քաղաքի կարգավիճակ։ Գտնվում է մայրաքաղաք Ռիգաից 122 կմ հեռավորության վրա։
Մինչև 2009 թվականի հուլիսի 1-ը քաղաքը գտնվում էր Վալկսկիի կազմի մեջ։
Տորֆ արդյունահանվում է մինչ օրս։ Վերամշակված տորֆով ստանում են շատ ջերմոցային համալիրներ։ Գլխավոր ձեռնարկությունը «Սեդա» ԲԲԸ-ն է։


== Բնակչություն ==
Ըստ Լատվիայի պետական վիճակագրական տվյալների՝ 2009 թվականի հունվարի 1-ի դրությամբ Սեդայում բնակվել է 1601 բնակիչ, որոնցից լատվիացիները կազմել են 18,2 %, ռուսները՝ 63,6 %, բելառուսները՝ 10,4 % :


== Տրանսպորտ ==


=== Երթուղային տրանսպորտ ===
Երթուղային կետը Սեդայում գտնվում է քաղաքից 300 մետր հեռավորության վրա։ Երկաթուղային հաղորդակցությունը Սեդա քաղաքը կապում է Ռիգայի և Վալգայի հետ։ Յուրաքանչյուրմեն օր կայարանը ընդունում և ճանապարհում է 3 գնացք։ Գործում է նաև սովորականից նեղ երկաթգիծ, որով տեղափոխում են տորֆը։


=== Միջքաղաքային ավտոբուսների գործունեություն ===
Հիմնական երթուղիներն են՝ Սեդա - Ստրենչի- Վալիմերա, Սեդա - Վալկա։


== Պատկերասրահ ==

		
		


== Ծանոթագրություններ ==
Կադռինա (Էստոնիայի շրջան)

Կադռինա շրջան (էստ․՝ Kadrina vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Կադռինա գյուղական ավանը։


== Բնակչություն ==
2007 թվականի տվյալներով շրջանում բնակվում էին 5500 մարդ։ Բնակչության խտությունը շրջանում կազմում էր 16,7 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Բաբադեմ (լեռ)

Բաբադեմ, լեռ Ղարաբաղում՝ Վարանդայի գավառում, ունի ավելի քան 2000 մետր բարձրություն։


== Ծանոթագրություններ ==
Բրատսկոե (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ԲրատսկոեԲրատսկոե (ուկրաիներեն՝ Братське, Ղրիմի թաթարերեն՝ Yalan Tuş), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Ստարիյ Յալան-Տուշ։
2001 թվականի տվյալներով Բրատսկոե գյուղում բնակվում էր 1 160 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոնչարնոե (գյուղ, Բալակլավայի շրջան)

Գոնչարնոե (ուկրաիներեն՝ Гончарне, Ղրիմի թաթարերեն՝ Varnautka), գյուղ Ուկրաինայի Սևաստոպոլի Բալակլավայի շրջանում։ Բնակավայրը նախկինում նաև անվանվել է Վարնուտկա։
2001 թվականի տվյալներով Գոնչարնոե գյուղում բնակվում էր 644 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանեպի

Անվան այլ կիրառումների համար տե՛ս՝ Կանեպի (այլ կիրառումներ)Կանեպի (էստ․՝ Kanepi), գյուղական ավան Էստոնիայի Պիլվամաա նահանգի Կանեպի շրջանում։
2011 թվականի տվյալներով գյուղական ավանում բնակվում էր 564 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Տայրոն Էբյուեհի

Տայրոն Էբյուեհի (անգլ.՝ Tyronne Ebuehi, դեկտեմբերի 16, 1995(1995-12-16), Հաառլեմ), նիգերիացի պրոֆեսիոնալ ֆուտբոլիստ։ Ներկայումս հանդես է գալիս Բենֆիկայի և Նիգերիայի ազգային հավաքականի կազմում։ Խաղում է աջ պաշտպանի դիրքում։


== Ակումբային կարիերա ==


=== ԱԴՕ Դեն Հաագ ===
Էբյուեհին ԱԴՕ Դեն Հաագի ակադեմիայի սան է։ Իր պրոֆեսիոնալ դեբյուտը նշեց 2014 թվականի օգոստոսի 10-ին՝ փոխարինման մտնելով Ֆեյենորդի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 27-ին՝ ԱԶ Ալկմարի դեմ խաղում։ Իր առաջին գոլը պրոֆեսիոնալ կարիերայում խփեց 2016 թվականի օգոստոսի 6-ին՝ Գո Ըհեդ Իգլզի դեմ խաղում։ Նոյեմբերի 26-ին նա հեռացվեց խաղադաշտից Վիտեսի դեմ խաղում՝ ստանալով երկրորդ դեղին քարտը հանդիպման 71-րդ րոպեին։ ԱԴՕ Դեն Հաագի առաջին թիմի կազմում Էբյուեհին անցկացրեց 82 հանդիպում՝ դառնալով 1 գոլի և 3 գոլային փոխանցման հեղինակ։


=== Բենֆիկա ===
2018 թվականի մայիսի 19-ին Էբյուեհին 5 տարվա պայմանագիր կնքեց Բենֆիկայի հետ։ Հուլիսի 30-ին նա ծանր վնասվածք ստացավ Չեմպիոնների միջազգային գավաթի Յուվենտուսի դեմ խաղում։


== Միջազգային կարիերա ==
Էբյուեհին իրավասու էր ներկայացնել Նիգերիան և Նիդերլանդները միջազգային ասպարեզում, սակայն նա որոշեց հանդես գալ Նիգերիայի կազմում։ Նիգերիայի ազգային հավաքական առաջին անգամ հրավիրվեց 2016 թվականի նոյեմբերին՝ Ալժիրի դեմ խաղի համար, սակայն չընդունեց հրավերը ԱԴՕ Դեն Հաագի կազմում ամրապնդվելու համար։ Իր դեբյուտը ազգայն հավաքականի կազմում նշեց 2017 թվականի հունիսի 1-ին՝ փոխարինման մտնելով Տոգոյի դեմ խաղում։ Առաջին հանդիպումը հավաքականի մեկնարկային կազմում Էբյուեհին անցկացրեց 2018 թվականի մարտի 27-ին՝ Սերբիայի դեմ ընկերական խաղում։
2018 թվականի հունիսի 3-ին Էբյուեհին ընդգրկվեց Նիգերիայի՝ աշխարհի առաջնության համար վերջնական կազմում։ Առաջնությունում նա մասնակցեց միայն Իսլանդիայի դեմ հանդիպմանը, իսկ Նիգերիան դուրս մնաց խմբային փուլից՝ զիջելով Արգենտինային և Խորվաթիային։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 31-ի դրությամբ


=== Միջազգային վիճակագրություն ===
2018 թվականի օգոստոսի 31-ի դրությամբ


== Ծանոթագրություններ ==


== Արտաքին հղումներ ==
Էբյուեհիի պաշտոնական Ինստագրամի էջը
Էբյուեհին transfermarkt-ում
Էբյուեհին soccerbase.com-ում
Էբյուեհին WhoScored.com կայքում
Էբյուեհին Բենֆիկայի պաշտոնական կայքում
Հասանալ Բոլկիահ

Հասանալ Բոլկիահ (մալայերեն՝ Hassanal Bolkiah, հուլիսի 15, 1946(1946-07-15), Բանդար Սերի Բեգավան, Բրունեյ), Բրունեյի սուլթան (14-րդ դարից ի վեր իշխող տոհմի 29-րդ ներկայացուցիչ), Բրունեյի վարչապետ, պաշտպանության նախարար և Բրունեյի ֆինանսների նախարար։ 


== Կենսագրություն ==
Հասանալ Բոլկիահը ծնվել է 1946 թվականի հուլիսի 15-ին։ Նրա լրիվ անունը Սուլթան Հաջի Հասանալ Բոլկիահ Մուիզ ուդ Դին Վադաուլահիբնի Ալ Մարխում Սուլթան Հաջի Օմար Ալի Սաիֆ ուդ Դին Սաադ ուլՀայիր ուա ուդ Դին է (անգլ.՝ Sultan Haji Hassanal Bolkiah Mu’izzaddin Waddaulah Ibni Al-Marhum Sultan Haji Omar ‘Ali Saifuddien Sa’adul Khairi Waddien)։ 
Ավարտել է Կուալա Լումպուրի (Մալայզիա) «Վիկտորիա» ինստիտուտը և Սանդհերսթի Թագավորական ռազմական ակադեմիան (Մեծ Բրիտանիա)։
1964 թվականից եղել է թագաժառանգ։
1967 թվականին ավարտել է ռազմական ակադեմիան՝ կապիտանի աստիճանով։
1967 թվականի հոկտեմբերի 5-ին հռչակվել է սուլթան։
1968 թվականի օգոստոսի 1-ին թագադրվել է։
1984 թվականից դարձել է վարչապետ, ֆինանսների նախարար և պաշտպանության նախարար։
2010 թվականին Բրունեյի սուլթանի անձնական կարողությունը գնահատվել է 20 մլրդ դոլար։
Նրա պալատը, որը կառուցվել է 1984 թվականին և արժեր 400 մլն դոլար, ունի 200 000 մ² տարածք և կոչվում է Նուրուլ Իման («հավատքի և լույսի պալատ»)։ Այն ունի 1788 սենյակ, 257 սանհանգույց, 5000 հոգու համար նախատեսված դահլիճ, 1500 հոգու համար նախատեսված մզկիթ, 110 մեքենայի համար նախատեսված ավտոտնակ։ Բացի այդ, սուլթանի տրամադրության տակ կա ևս երեք պալատ։


== Անձնական կյանք ==
2010 թվականի հունիսին սուլթանը հայտարարել է իր ամուսնալուծության մասին իր երրորդ կնոջից՝ Ազրինազ Մազհար Հաքիմից և նրան զրկել է պալատական բոլոր արտոնություններից։ Ազրինազը նախկին հեռուստալրագրող էր, որն ամուսնացել էր սուլթանի հետ 2005 թվականին։ Նրա երկրորդ կինն աշխատել է որպես բորտուղեկցորդուհի։ Հասանալ Բոլկիահը մնացել է ամուսնացած իր առաջին կնոջ՝ Անակ Սալեհի հետ։ Բազմակնությունը չի արգելվում տեղական օրենքներով։


== Հետաքրքրություն ==
Հասանալ Բոլկիահն ավտոմեքենաների կոլեկցիոներ է։ Տարբեր գնահատականներով նրա հավաքածուում դրանք հաշվվում են 3000-ից մինչև 7000։ Հավաքածուի մեջ են գտնվում Rolls-Royce 600-ից ավելի ավտոմեքենաներ, մոտ մեկուկես հազար Ferrari, կան նաև Koenigsegg, ինչպես նաև Ֆորմուլա 1-ի չեմպիոնական բոլիդներ՝ սկսած 1980 թվականից։


== Փաստեր ==
Ներկայումս Հասանալ Բոլկիախը աշխարհում երկրորդ տեղն է զբաղեցնում Մեծ Բրիտանիայի թագուհի Եղիսաբեթ 2-րդից հետո՝ գահակալության տևողությամբ ներկայումս ողջ մնացած միապետների շարքում։


== Հիշողություն ==

Հասանալ Բոլկիահը պատկերված էր Բրունեյի թղթադրամների՝ 1 և 5 դոլարի վրա։


== Ծանոթագրություններ ==


== Գրականություն ==
Кто есть кто в мировой политике / Редкол.: Кравченко Л. П. (отв. ред.) и др. — М.: Политиздат, 1990. ISBN 5-250-00513-6
Микал Хем Быть диктатором. Практическое руководство = Kanskje Jeg Kan Bli Diktator. — М.: Альпина Паблишер, 2016. — 232 с. — ISBN 978-5-9614-5403-1


== Արտաքին հղումներ ==
чины и звания султана
Լեպիկսաառե

Լեպիկսաառե (էստ․՝ Lepiksaare), գյուղ Էստոնիայի Իդա-Վիրումաա նահանգի Ավինուռմե շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(8912) Օշիմատակե

(8912) Օշիմատակե (անգլ.՝ Ohshimatake), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 21-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,131354 ա. մ., առավելագույնը մոտենում է 2,5035 ա. մ. հեռավորության վրա և հեռանում 3,7592 ա. մ.։ Արեգակի շուրջ մեկ ամբողջական պտույտ է կատարում 2023,94 երկրային օրվա ընթացքում, իր ուղեծրով շարժվելով միջինում 0,177871 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8912) Օշիմատակե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճապոնիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում 2017 թվականին Ճապոնիայի օբյեկտները թվով 21-ն են, որը կազմում է ընդհանուր թվի 2,0 %-ը (1073՝ 2017 թվականի դրությամբ)։ 17 օբյեկտ ընդգրկված է մշակութային չափանիշներով, 4-ը՝ բնական։ Բուդդայական արձան Հորյուջի վայրում, Հիմեձի ամրոցը, Իցուկուսիմա կոթողը, Արևմտյան արվեստի ազգային թանգարանը համարվում են մարդկային ստեղծագործական գլուխգործոցներ։ Յակուշիմա կղզին ճանաչվել է բնական բացառիկություն կամ բացառապես բնության գեղեցկություն և գեղագիտական կարևորություն։
Բացի դրանից 2017 թվականի դրությամբ, 9 օբյեկտ ներկայացված է թեկնածու ցանկում, բոլորը մշակութային չափանիշներով։
Ճապոնիայում Համաշխարհային ժառանգության պաշտպանության կոնվենցիան վավերացվել է 1992 թվականի հուլիսի 30-ին։ Ճապոնիայի առաջին օբյեկտներն ընդգրկվել են ցանկում 1993 թվականին, Համաշխարհային ժառանգության հանձնաժողովի 17-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Թեկնածու օբյեկտների ցանկ ==
Այս ցանկում այն վայրերն են, որոնք ներկայացված են Ճապոնիայի կառավարության կողմից՝ որպես թեկնածու օբյեկտներ։


=== Օբյեկտների աշխարհագրական դասավորվածություն ===


== Ծանոթագրություններ ==


== Արտաքին հղումներ ==
Ճապոնիայում ՅՈւՆԵՍԿՕՅԻ համաշխարհային ժառանգության օբյեկտների ցանկը(անգլ.)
Ճապոնիայում Համաշխարհային ժառանգության հղումների ցանկ(անգլ.)